ོད་ཅིང་གའུ་ལ་མེ་ཏོག་གཏོར་བས་བརྟན་བཞུགས་བྱ། རང་གི་
དཔྲལ་བར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུྃ་སྔོན་པོ། ཞེས་གནས་གསུམ་བསྲུང་། དགེ་བ་འདི་ཡིས་མྱུར་དུ་བདག །ཐུགས་རྗེ་ཆེན་པོ་འགྲུབ་གྱུར་ནས།བདག་བསྐྱེད་ཛམྦྷ་ལ་ཡིན་ན་རྨུགས་འཛིན་དབང་པོ་ཞེས་བསྒྱུར། །འགྲོ་བ་གཅིག་ཀྱང་
» མ་ལུས་པ། །དེ་ཡི་ས་ལ་འགོད་པར་ཤོག །ཅེས་དང་། ཐམས་ཅད་ནམ་མཁའི་མཛོད་བཞིན་དུ། །ལོངས་སྤྱོད་ཟད་པ་མེད་པར་ཤོག །རྩོད་པ་མེད་ཅིང་འཚེ་མེད་པར། །རང་དབང་དུ་ནི་སྤྱོད་པར་ཤོག །ཅེས་སོགས་བསྔོ་སྨོན་གྱི་རྒྱས་གདབ། ཆེ་
བའི་ཆེ་མཆོག་སོགས་དང་། །འབད་དང་རྩོལ་བས་མ་གོས་པ་སོགས་བཀྲ་ཤིས་ཇི་ལྟར་རིགས་པས་མཐའ་བརྒྱན་པར་བྱའོ། །ཐུན་མཚམས་སུ་ཆུ་སྦྱིན་མ་ཆག་པར་བྱ། སྲོད་ལ་རྣམ་པར་མི་རྟོག་པའི་ངང་ལ་བཞག་ནས། ཏདྱ་ཐཱ། ཨོཾ་ཚོམ་མེ་ལེ་དུ་ཀ་
ཧཱུྃ་ཕཊ་སྭཱ་ཧཱ། ཞེས་བརྒྱ་རྩ་རེ་མ་ཆག་པར་བཟླས་ན་ཟས་འདུ་བར་འགྱུར་རོ། །དེ་ལྟར་ཐུན་བཞིའམ་གསུམ་གྱི་རིམ་པས་རྩེ་གཅིག་ཏུ་བསྒྲུབ་ན། རབ་ཞག་བདུན། འབྲིང་ཉེར་གཅིག ཐ་མ་ཟླ་བ་གཅིག་ནས་རྟགས་རྣམས་འབྱུང་སྟེ། དེའང་ཁྲོམ་མང་
པོ་ཚོགས་པ་དང་། འབྲུའི་གསེབ་ཏུ་ཉལ་བ་དང་། ཚུར་ཕྱག་འཚལ་བ་དང་། ཆར་ཆེན་པོ་འབབ་པ་དང་། གོས་གསར་པ་གྱོན་པ་དང་། འབུལ་བ་མང་པོ་བྱུང་བ་རྨིས་ན་འགྲུབ་པའི་རྟགས་ཡིན་ནོ། །དེ་ལྟར་བྱུང་ན་གཤིས་ཀྱིས་ལྷུན་གྲུབ་ཏུ་འབྱུང་
!

སྒྲུབ་ཐབས་ཀུན་བཏུས་
ངོ་༑ །རྟགས་ཚང་བ་དང་གོང་གི་སྔགས་ཀྱི་མཐར་མི་སྙིང་སྒུལ་བའི་སྔགས། ༈ །།ཨོཾ་པི་ཤཱ་ནི་ཞེས་པ་སྤེལ་ཚིག་དང་བཅས་པ་སྔར་བཤད་པ་ལྟར་ཐུན་རེ་ལ་ཇི་ལྟར་རིགས་པ་བཟླ་བ་ཞག་བདུན་ནམ་གསུམ་ལས་མི་ཉུང་བར་བྱ། དེའང་བཟླས་
པ་དཀྱུས་མའི་རྗེས་སུ་སྔགས་སྤེལ་ཚིག་ཅན་བཟླ་བ་མ་གཏོགས་ཆོ་ག་གཞན་ཐམས་ཅད་སྔར་དང་འདྲའོ། །གསུམ་པ་རྗེས་ནི། དེ་ལྟར་བསྒྲུབས་པའི་གའུ་དེ་དར་གོས་ལ་སོགས་པས་དྲིལ་ནས་བང་མཛོད་དུ་འབྲུ་དང་བཀྲ་ཤིས་པའི་རྫས་སྣ་ཅི་འཛོམ་
སྤུངས་པའི་དབུས་སུ་བཞག་ལ། སྐབས་སྐབས་སུ་མཆོད་གཏོར་དབུལ། ལོངས་སྤྱོད་གང་བྱུང་གི་ཕུད་ཀྱིས་མཆོད་ཅིང་གཞན་གྱིས་མ་མཐོང་བར་གསང་དམ་པར་བྱ། གཏོར་མ་ལ་སོགས་པའི་མཆོད་རྫས་དམན་པ་རྣམས་དངོས་གྲུབ་ཀྱི་ཚུལ་དུ་རང་
གིས་ལོངས་སྤྱད་པའམ། ཉེ་ལོགས་སུ་སྤུངས་ནས་བཞག་པ་ལས་ཕྱིར་མི་གཏོང་བ་དང་། ཁྱད་པར་བྱ་ཁྱི་དང་བ་གླང་དང་མི་གཞན་ལ་མི་སྦྱིན་པ་ནི་རྟེན་འབྲེལ་གྱི་གནད་ཡིན། གཞན་ཡང་གཡང་ཅན་གྱི་ནོར་རྫས་རྙེད་ན་གའུར་བླུགས་པའམ་མཐར་
སྤུངས་ནས་བཞག རང་ལ་དངོས་གྲུབ་གང་བྱུང་འདོད་སྲེད་ཀྱིས་མི་བསག་པར་དཀོན་མཆོག་མཆོད་པ་དང་། དབུལ་ཕོངས་ལ་སྦྱིན་པ་སོགས་དགེ་བའི་ཕྱོགས་ལ་གཏོང་བ་ནོར་ལྷ་སྤྱིའི་དམ་ཚིག་ཡིན་ནོ།། ༈ །།གཉིས་པ་མཁའ་འགྲོ་བཞིའི་
གའུ་ལ་བརྟེན་ནས་དབང་དུ་བསྡུ་བ་ལའང་སྦྱོར་དངོས་རྗེས་གསུམ་ཕལ་ཆེར་སྔར་དང་འདྲ་བ་ལས། དང་པོ་སྦྱོར་བའི་ཁྱད་པར་ནི། སྔར་བཤད་པའི་རྒྱུ་ལས་ནོར་བདག་གི་གའུ་ལས་སོར་བཞི་ཙམ་ཆུང་བའི་མཁའ་འགྲོ་བཞིའི་གའུ་བྱ། གཙོ་འཁོར་ལྔ་
122

།ཀའི་གའུར་སྐུ་མདོག་དང་མཐུན་པའི་ཚོན་བྱུག མདུན་རྟགས་མི་ནོར་བའི་མཚན་མ་བྱ། སྔར་བསགས་པའི་ནོར་རྫས་རྣམས་ཀྱིས་སུམ་གཉིས་ཙམ་དགང་། ཁྱད་པར་པདྨ་མཁའ་འགྲོའི་གའུར་གོང་གི་རྫས་ཀྱི་སྟེང་དུ་དབང་
ལག་སོགས་ཀླུ་སྨན་རྣམས་བླུག གཙོ་བོའི་སྐུ་སྔར་ལྟར་དང་། མཁའ་འགྲོ་བཞིའི་སྐུ་གཙོ་བོ་ལས་ཆུང་བ་བྱས་ལ། ལས་ཀྱི་མཁའ་འགྲོ་མའི་ཐུགས་ཀར། ཨོཾ་ཀརྨ་ཌཱ་ཀི་ནཱི་ཧཱུྃ་ཕཊ། ཨོཾ་པི་ཤཱ་ནི་ཡུལ་འདི་ཞེས་པའི་རྒྱལ་པོ་དང་བཙུན་མོ་དང་བློན་པོ་ལ་
སོགས་པ་ཆེ་བཙན་ཕྱུག་པའི་འགྲོ་བ་མང་པོ་སྒྲུབ་པ་པོ་བདག་གི་དབང་དུ་གྱུར་ཅིག་སྭཱཧཱ། ཞེས་གསེར་དངུལ་ལ་སོགས་ཀྱིས་བྲིས་པ་གཞུག མགྱོགས་འགྲོའི་སྤུས་ལྷ་མོའི་རྐང་པ་དཀྲིས་ན་མྱུར་དུ་འོང་བ་ཡིན་གསུངས། དེ་བཞིན་དུ་པདྨ་ཌཱ་ཀི་ནཱིའི་
ཐུགས་ཀར། ཨོྃ་པདྨ་ཌཱ་ཀི་ནཱི་ཧཱུྃ་ཕཊ། ཨཽ་པི་ཤཱ་ནི་རྒྱལ་པོ་དང་། བློན་པོ་དང་། ཡུལ་མི་དབང་ཆེ་བ་རྣམས་དང༌། ནོར་བུའི་བདག་པོ་ཀླུ་ཆེན་པོ་དང་། ཡུལ་ལྷ་དང་། ཡུལ་གྱི་བདག་པོ་ཐམས་ཅད་སྒྲུབ་པ་པོ་བདག་གི་དབང་དུ་གྱུར་ཅིག་སྭཱ་
ཧཱ༑ ཞེས་དང༌། རྡོ་རྗེ་མཁའ་འགྲོ་མའི་ཐུགས་ཀར་ཨོྃ་བཛྲ་ཌཱ་ཀི་ནཱི་ཧཱུྃ་ཕཊ། ཨོཾ་པི་ཤཱ་ནི་སྟེང་ལྷའི་སྲིད་པ། བར་མིའི་སྲིད་པ། འོག་ཀླུའི་སྲིད་པ་ཐམས་ཅད་སྒྲུབ་པ་པོ་བདག་གི་དབང་དུ་གྱུར་ཅིག་སྭཱ་ཧཱ། ཞེས་དང་། རིན་ཆེན་མཁའ་འགྲོ་མའི་
ཐུགས་ཀར། ཨོཾ་རཏྣ་ཌཱ་ཀི་ནཱི་ཧཱུྃ་ཕཊ། ཨོཾ་པི་ཤཱ་ནི་འཇིག་རྟེན་ཁམས་ཀྱི་ཟས་ནོར་ཐམས་ཅད་སྒྲུབ་པ་པོ་བདག་གི་དབང་དུ་གྱུར་ཅིག་སྭཱ་ཧཱ། ཞེས་བྲིས་པ་རྣམས་བཻཅུག་པ་རང་རང་གི་གའུར་གཞུག་པ་སོགས་འདྲའོ། །ཚོམ་བུ་དབུས་མར་སྟེང་དུ་ནོར་
55

སྒྲུབ་ཐབས་ཀུན་བཏུས་
བདག་གི་གའུ། དེའི་མདུན་དུ་རྡོ་རྗེ་མཁའ་འགྲོ་མ། གཡས་སུ་རིན་ཆེན་མཁའ་འགྲོ་མ། རྒྱབ་ཏུ་པདྨ་མཁའ་འགྲོ་མ། གཡོན་དུ་ལས་ཀྱི་མཁའ་འགྲོ་མའི་གའུ་རྣམས་ཞལ་གཙོ་བོ་ལ་ཕྱོགས་པར་དགྲམ། མཆོད་གཏོར་འདྲ། གཉིས་པ་དངོས་གཞིའི་
ཁྱད་པར་ནི། གཙོ་བོའི་སྔགས་ཀྱི་རྗེས་སུ། ཁྱད་པར་དུ་རྡོ་རྗེ་མཁའ་འགྲོ་མ་ལ་དམིགས་ཏེ། ཨོྃ་བཛྲ་ཌཱ་ཀི་ནཱི་པི་ཤཱ་ནི་སྭཱ་ཧཱ། ཞེས་དང་། དེ་བཞིན་དུ་རིན་ཆེན་མཁའ་འགྲོ་སོགས་ལ་དམིགས་ཏེ། ཨོཾ་རཏྣ་ཌཱ་ཀི་ནཱི་པི་ཤཱ་ནི་སྭཱ་ཧཱ། ཨོཾ་པདྨ་ཌཱ་ཀི་ནཱི་པི
ཤཱ་ནི་སྭཱ་ཧཱ། ཨོཾ་ཀརྨ་ཌཱ་ཀི་ནཱི་པི་ཤཱ་ནི་སྭཱ་ཧཱ། ཞེས་པ་རྣམས་གཙོ་བོའི་བཅུ་ཆ་བཟླ། འདི་ལ་བསྙེན་པའི་གྲངས་མ་བཤད་ཀྱང་རྟགས་མ་བྱུང་གི་བར་དུ་བསྒྲུབ་བོ། །ཡིག་རྙིང་ལས། མཁའ་འགྲོ་བཞིའི་སྔགས་བྲི་བའི་སྐབས། ལས་ཀྱི་མཁའ་འགྲོའི
སྔགས་གོང་དུ་བཀོད་པ་ལྟར་དང་། གཞན་གསུམ་ལ་ཧཱུྃ་ཕཊ་མེད་པ་སྤེལ་ཚིག་སྦྱར་བ་བྱུང་ནའང་སྔགས་གོང་མའི་རིགས་འགྲེ་མཛད་པར་མངོན་ལ། འཁོར་གྱི་སྔགས་བཟླ་བ་མི་གསལ་ཡང་གཙོ་བོའི་སྐབས་ཀྱི་ཤུགས་ལས་ཤེས་སོ། །རྟགས་ཚང
ནས་སྔགས་ཀྱི་མཐར་མི་སྙིང་སྒུལ་པའི་སྔགས་སྤེལ་ཚིག་དང་བཅས་པ་བཟླ་བའང་འཁོར་སྔགས་སྤེལ་ཚིག་ཅན་བསྣན་པ་མ་གཏོགས་འདྲ། བཟླ་བྱའི་འཁོར་སྔགས་འདི་རྣམས་ལས་སྔགས་དང་མི་སྦྲེལ་བའི་ཚེ་གོང་ལྟར་ཧཱུྃ་ཕཊ་ཡན་དང་། སྦྲེལ་བའི་ཚེ་
བྲི་བའི་སྐབས་ཇི་ལྟ་བ་བཞིན་དགོས་པ་ལྟ་བུར་འདུག་ཀྱང་། ཧཱུྃ་ཕཊ་མེད་པའི་མི་སྙིང་སྒུལ་བའི་སྔགས་དང་སྦྲེལ་བ་འདི་བཞིན་རྗེས་གནང་གི་ཡིག་རྙིང་དང་། ངག་དབང་ཆོས་གྲགས་ཀྱི་སྒྲུབ་ཐབས་ལས་བྱུང་བ་ལྟར་བྲིས་པ་ཡིན་ནོ། །གསུམ་པ་རྗེས་ཀྱི་
124

ཉེར་བཞི་
আ
།ཁྱད་པར་ནི། རི་རྒྱལ་པོ་གདན་ལ་བཞུགས་པ་འདྲ་བ། རྩྭ་དང་། ཤིང་དང་། བྱ་དང་རི་དྭགས་མང་བ། རི་དཔྱད་ལེགས་པ། རི་བྲག་ཐམས་ཅད་འདུད་པའི་ཚུལ་དུ་ཡོད་པ། རི་གཞན་གྱི་ཆུ་རྣམས་ཁོའི་ཕྱོགས་སུ་
འབབ་པ། ཤིན་ཏུ་བཀྲ་ཤིས་པའི་རི་ཐང་མཚམས་སུ་ཕྱིན་ལ་གནས་དེའི་གཞི་བདག་ལ་བསང་དང་གཏོར་མ་གཏོང་། འདོད་དོན་སྒྲུབ་པའི་ཕྲིན་ལས་བཅོལ། དེར་ས་གཏིང་རིང་དུ་བྲུས་ལ་རྡོ་སྒྲོམ་སོགས་འཐས་པར་བྱ། འབྲུ་སྣ་ཚོགས་ཅུང་ཟད་བཀྲམ་
པའི་དབུས་སུ་ལས་ཀྱི་མཁའ་འགྲོའི་གའུར་རང་ལ་ཞལ་ཕྱོགས་སུ་བསྟན་ཏེ་བཞག སྟེང་ནས་གཡམ་པ་དང་བར་ཐམས་ཅད་རྡེའུ་སོགས་ཀྱིས་བཀང་ནས་མི་མངོན་པར་སྦའོ། །དེ་བཞིན་དུ་རི་དེའི་ལུང་པའི་ཆུ་མགོར་བསང་དང་གཏོར་མ་གཏོང་། ཁྱད་
པར་ཆུ་དེ་ལ་གནས་པའི་ཀླུ་ལ་ཀླུ་གཏོར་རྒྱས་བསྡུས་ཅི་རིགས་བཏང་ནས། ཕྲིན་ལས་བཅོལ་ལ་དེར་པདྨ་མཁའ་འགྲོའི་གའུ་སྦའོ། །དེས་ཆུ་དེ་འཐུང་ཚད་དབང་དུ་འགྱུར་བ་དང་། ཇོ་བོའི་ཞལ་ནས། ཆུ་དེ་ཕྱིའི་རྒྱ་མཚོར་ཕྱིན་པས་ཀླུ་ཐམས་ཅད་དགྱེས་
ནས་ནོར་བུ་རྣམས་ཁྱེར་འོང་བར་འགྱུར་རོ། །དེའི་ཚེ་གང་ཟག་དེའི་དབང་དུ་འགྱུར་བ་ཡིན་ཏེ་མང་པོས་བཀུར་བ་ལྟ་བུར་འགྱུར་གསུངས། རི་དེའི་རྩེ་མོར་བསང་སོགས་སྔར་ལྟར་བྱས་ལ། རྡོ་རྗེ་མཁའ་འགྲོའི་གའུ་སྦའོ། །དེས་རི་དེ་མཐོང་ཚད་དབང་
དུ་འགྱུར་གསུངས། རིན་ཆེན་མཁའ་འགྲོའི་གའུ་རང་གི་ཐབ་ཀྱི་འོག་ཏུ་སྦའོ། །དེས་ཟས་འདུ་བར་འགྱུར་རོ། །འཇིག་རྟེན་དབང་དུ་བྱ་བས་དེ་ལྟར་བྱའོ། །ནོར་སྒྲུབ་རྐྱང་པ་ལ་ནོར་བདག་གི་སྐུ་གཅིག་པུ་བསྒྲུབ་པ་ལས་གཞན་མི་དགོས་སོ། །ནོར་
125

བདག་གི་གའུ་སྔར་ལྟར་བང་མཛོད་ཀྱི་འབྲུའི་གསེབ་ཏུ་སྦའོ། །དེ་ལྟར་སྒྲུབ་པ་རབ་འབྲིང་གང་རུང་གྲུབ་ནས་རྟག་ཏུ་གཏོར་མ་དང་ཆུ་སྦྱིན་གང་རུང་རེ་དང་། རྣམ་པར་མི་རྟོག་པའི་ངང་ནས་སྔགས་བརྒྱ་རྩ་བརྒྱད་མ་ཆག་པར་བཟླའོ། །འདི་བྱ་བའི་རྒྱུད་ཀྱི་
ནོར་བུའི་རིགས་ཡིན་པས་ཤ་ཆང་སྒོག་བཙོང་སོགས་སྤང་བ་དང་། ཁྲུས་དང་གཙང་སྦྲ་ལ་འབད་པ་གལ་ཆེ། སྒྲུབ་པ་ལ་འཇུག་པ་དང་། རྫས་བསག་པའི་ཚེ་གཟའ་སྐར་འཕྲོད་སྦྱོར་ལེགས་པའང་རྟེན་འབྲེལ་གྱི་གནད་ཡིན་པས་ཞིབ་ཏུ་རྩིས་གཞུང་རྣམས་
ལས་འབྱུང་བ་ལྟར་བླང་དོར་ཚུལ་བཞིན་བྱ་ཞིང་རགས་པ་ཙམ་ཡིག་རྙིང་ལས་བྱུང་བ་ལྟར་གོང་དུ་བཤད་པ་བཞིིན་དང་། ཁྱད་པར་བེའུ་རྫི་དང་སྤེན་པའི་འགྲུབ་སྦྱོར་ལ་ཤིན་ཏུ་ལེགས། བྱེ་བྲག་སོ་སོའི་གཡང་སྐར་ནི། སྣར་མ་ཕྱུགས་ཀྱི་གཡང་
སྐར༑ མགོ་སྐྱེས་པའི་གཡང་སྐར། ནབས་སོ་ལུང་གི་གཡང་སྐར། ཁྲ་གནག་གི་གཡང་སྐར། བྱ་རོག་ར་ལུག་གི་གཡང་སྐར། སྒྲོག་རྟ་བོང་གི་གཡང་སྐར། སེ་སྨད་རིན་པོ་ཆེའི་གཡང་སྐར། བྲེ་འབྲུའི་གཡང་སྐར། རྐྱལ་པ་ནས་ཀྱི་གཡང་
སྐར༑ སྒྲོང་ལྐོག་ས་ཞིང་གི་གཡང་སྐར་ཡིན་པར་བཤད་དོ། །གཟའ་སྤེན་པ་མཆོག ལྷག་པ་བཟང་། པ་སངས། ཕུར་བུ། ཟླ་བ་འབྲིང་དུ་བཤད་དོ། སྐུ་གཟུགས་གཞུང་ལས་ལྡེར་སྐུར་བཤད་པས་གྲུབ་ན་ཤིན་ཏུ་ལེགས། མ་གྲུབ་ན་རྫ་ས་ལས་
སྐུའི་ཕྱི་དབྱིབས་ལྟ་བུ་ཁོང་སྟོང་བཅོས་ལ་ངོས་ལ་སྐུ་གཟུགས་བྲི། ནང་དུ་སྔགས་དང་རྫས་གཞུག་ནའང་རུང་ངམ་སྙམ་མོ། །ཡིག་རྙིང་ལ་ལར། གཙོ་བོའི་སྐུ་གཟུགས་ཀྱི་ཐུགས་ཀར་སྔགས་སྤེལ་ཚིག་ཅན་གཞུག་པར་བཤད་པའི་རྗེས་སུ། མཁའ་
སྒྲུབ་ཐབས་ཀུན་བཏུས་

།འགྲོ་སྡེ་བཞི་ཡང་རང་རང་གི་སྔགས་ལ་པི་ཤཱ་ནི་བཏགས་ལ་གཞུག་གོ །གའུའི་ནང་ཕྱོགས་མ་ནོར་བར་བྱའོ། །ཞེས་འབྱུང་བས། གའུ་གཅིག་ལ་གཙོ་འཁོར་འཁོར་ལྔ་ཀའི་སྐུ་བཅུག་ནས་བསྒྲུབ་པའང་བཤད་དོ། །དེ་ལྟ་
བུའི་རྨུགས་འཛིན་དབང་པོའི་སྒྲུབ་ཐབས་རྣམས་ཉམས་སུ་བླངས་པའི་ཕན་ཡོན་ནི་གོང་དུ་བཤད་པ་རྣམས་དང་། ཚེ་འདི་ལ་ཟས་ནོར་གྱིས་མི་ཕོངས་པ་དང་། ཕྱི་མ་སྣང་བ་མཐའ་ཡས་ཀྱི་ཞིང་དུ་སྐྱེ་བ་སོགས་ཡོན་ཏན་དཔག་ཧཱུྃ་མེད་པ་འབྱུང་བ་ནི་འཕགས་
པ་སྤྱན་རས་གཟིགས་ཀྱི་ཐུགས་རྗེ་དང་སྨོན་ལམ་དཔག་ཏུ་མེད་པའི་ཤུགས་ལས་འབྱུང་བ་ཉིད་དོ། །འདོད་པའི་རེ་སྐོང་གང་དེ་གའུར་བརྟེན། །སྒྲུབ་ཐབས་སྔོན་བྱོན་དམ་པའི་ཞལ་ལུང་དུ། །གབ་སྦས་མདུད་པ་བོར་བ་རྣམ་དཔྱོད་ཀྱི། །སོར་རྩེས་འགྲོལ་
བའི་རེས་སོན་བླ་མའི་དྲིན། །དེ་རྣམས་ཀྱིས་ཛམྦྷ་ལ་དཀར་པོ་གསང་བ་གའུ་ལ་བརྟེན་ནས་སྒྲུབ་པ་རིན་པོ་ཆེ་དབང་གི་རྒྱལ་པོའི་ཟ་མ་ཏོག་ཅེས་བྱ་བ་མ་ཚང་བ་མེད་པ་བསྟན་ཟིན་ཏོ།། །།སྨྲས་པ། དེ་ལྟར་གསང་ཆེན་རྒྱུད་སྡེ་རྒྱ་མཚོ་ལས། །རྒྱ་བོད་
མཁས་པའི་དེད་དཔོན་གྱིས་དྲངས་པའི། །མན་ངག་རིན་ཆེན་དབང་གི་ཟ་མ་ཏོག །འབྲེལ་ཚད་དོན་ལྡན་དམ་པའི་དྲིན་ལས་རྙེད། །དགོས་འདོད་ཀུན་འབྱུང་ཡིད་བཞིན་ནོར་བུ་ཡང་། །རྙེད་དཀའ་རིན་ཐང་ཆེ་བར་མ་ཤེས་ཤིང་། །དད་ཅིང་འདུན་པས་
གསོལ་བ་མ་བཏབ་ན། །ཐ་མལ་དངོས་པོ་གཞན་དང་ཁྱད་ཅི་ཞིག །མི་ཤེས་ཤེས་པར་རློམ་པའི་འོལ་སྤྱོད་ཀྱིས། །ཡང་དག་དག་པའི་གཞུང་བཟང་མ་བཅོས་ཤིང་། །གནས་སྐབས་སྐབས་སུ་བབ་པའི་མཚམས་སྦྱོར་ཙམ། །མཐོང་བརྒྱུད་བརྒྱུད་པའི་
127

སྒྲུབ་ཐབས་ཀུན་བཏུས་
ཕྱག་གཞེས་བཞིན་དུ་བྲིས། །འདིར་འབད་དགེ་བའི་དཔག་བསམ་རྐང་འཐུང་ལས། །ཕན་བདེའི་མངོན་འདོད་ཆར་དུ་ལེགས་ཕབ་ནས། །ཀུན་མཁྱེན་བསྟན་པའི་སྲོག་ཟུང་རིང་འཚོ་ཞིང་། །ལུས་ཅན་རྫོགས་ལྡན་བདེ་འབྱོར་སྤྱོད་པར་ཤོག །བདག
སོགས་ལམ་མཆོག་སྒྲུབ་པ་ལྷུར་ལེན་པ། །ཡང་འབྱུང་ཀུན་ཏུ་སྲིད་དང་ཞི་བའི་དཔལ། །འཛད་མེད་རིན་ཆེན་འབྱུང་གནས་ཆེན་པོ་ལ། །དབང་འབྱོར་བསྟན་ལ་བྱ་བ་བྱེད་པར་ཤོག །ཅེས་ཇོ་བོ་དཱི་པཾ་ཀ་ར་ནས་བརྒྱུད་པའི། ཛམྦྷ་ལ་དཀར་པོ་ཕྱི་ཆུ་སྦྱིན
ལ་བརྟེན་པ། ནང་གཏོར་མ་ལ་བརྟེན་པ། གསང་བ་གའུ་ལ་བརྟེན་པའི་སྒྲུབ་ཐབས་རྣམས། སྔོན་གྱི་ཡིག་རྙིང་ལས་ཇི་ལྟར་བྱུང་བ་བཞིན་མཁས་དབང་བླ་མ་བཀྲ་ཤིས་དབང་ཕྱུག་པས་གསལ་བར་བཀོད་པར་རྗེ་དེ་ཉིད་ལས་ལུང་མ་ནོས་པ་མ་བྱུང
གཤིས༑ རྗེ་དེ་ཉིད་ཀྱི་སྐུ་དབོན་དམ་པ་ཀུན་དགའ་ཆོས་འཕེལ་གྱི་གསུང་གིས་བསྐུལ་ངོར། འདིའི་ཡིག་རྙིང་མན་ངག་སྒྲུབ་སྐོར་ལས་ཚོགས་དང་བཅས་པའི་གདམས་པ་རྣམས་ཀྱི་ལུང་བླ་མ་གཞན་དག་ལས་ལེགས་པར་མནོས་ནས། སླར་དེ་དག་དང
ཞུས་བསྟུན་གྱིས་བར་སྐབས་རྣམས་ནས་དབྲི་བསྐྱེད་གང་འོས་ཀྱི་ཞབས་འདེགས་དང༌། མགོ་གཤམ་གྱི་ཚིགས་བཅད་གསར་བསྐྲུན་གྱི་ཞབས་འདེགས་བཅས། བནྡེ་ཚུལ་ཁྲིམས་རིན་ཆེན་གྱིས་བགྱིས་པས་གདམས་པ་ཟབ་མོའི་རྒྱུན་རྟག་ཏུ་དར་ཞིང་རྒྱས་
པར་གྱུར་ཅིག། །།མངྒ་ལཾ༎ ༎
128